Puisi Bali : Gek Ona (Wayan Antari)
- Title
- Puisi Bali : Gek Ona (Wayan Antari)
- Related Places
- Writer(s)
- Photographer(s)
- Reference
- Photo Credit
- Video Credit
Description
In English
In Balinese
Gek .. Kalintang seneng gek ngungsi jagat, Aluh pesan pejalane makeber tanpa tiket, Pati grape pati sangket, Ngawe uyang ngawe sebet tan pegat pegat. Gek.. Dong tegarang orahang, Dados gek ririh buka keto, Mamati tanpa nyekuk, Natuin tanpa nusuk, Ngicalang tanpa ngejuk. Gek.. Sukat gek ada dini, Suung sepi rasan gumi, Makejang mengkeb nyilibang raga, Mua makaput, kenyem masaput, Jejeh, nyeh yen kanti gek nimanin, Nimanin, nyusupin tur nyakitin. Gek... Sira ke sujatinne gek? Leak? Boya. Sapunapi ke rupane gek? Ten uning, tan marupa. Dija ke umahe gek? Ngiterin jagat, Ngalintangin sagara pitu. Buin pidan gek matilar? Yen gek matilar, sampunang matulak wali, Sampunang malih manyakitin ati, Puputang sampun gek ngawe sungsut.
ban_Latn hne_Deva ban_Latn eng_Latn nno_Latn eng_Latn knc_Latn zho_Hans zho_Hans hne_Deva eng_Latn lim_Latn ban_Latn